
RAPORT DE SPECIALITATE
la Proiectului de hotărâre privind aprobarea participării Comunei Șoldanu la Parteneriatul LEADER cu denumirea „Colinele Argeşului”

Subsemnatul, Traian HULEA, Secretarul general al Comunei Șoldanu, parte din Aparatul de specialitate al Primarului Comunei Șoldanu, vă supun atenţiei următoarele:
Văzând: 
a) Proiectul înscris în registrul special pentru înregistrarea proiectelor de hotărâre cu nr. 29 din 11.05.2023 privind aprobarea participării Comunei Șoldanu la Parteneriatul LEADER cu denumirea „Colinele Argeşului”;
b) Referatul de aprobare nr. 2660 din 12.05.2023, elaborat de Viceprimarul Comunei Șoldanu cu atribuții de primar, prin care propune aprobarea participării Comunei Șoldanu la Parteneriatul LEADER cu denumirea „Colinele Argeşului”;
c) Adresa Asociației GAL „Colinele Argeșului” nr. 96/11.05.2023, înregistrată la Primăria Comunei Șoldanu cu nr. 2695 din 12.05.2023;
d) Hotărârea Consiliului Local al Comunei Șoldanu nr. 40 din 19.08.2019 privind aprobarea Regulamentului propriu cuprinzând măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului local al Comunei Șoldanu, cu modificările și completările ulterioare;
e) Hotărârea Consiliului local al Comunei Șoldanu nr. 71 din 18.10.2022 privind aprobarea alegerii Președintelui de ședință al Consiliului Local al Comunei Șoldanu pentru lunile octombrie, noiembrie și decembrie 2022;
Analizând prevederile:
a) art. 2 lit. c) - e) din Ordonanța Guvernului nr. 26/2000 cu privire la asociații și fundații, cu modificările și completările ulterioare;
b) art. 35 alin. (4) din Legea nr. 273/2006 privind finanțele publice locale, cu modificările și completările ulterioare;
c) Planului Național Strategic (PNS) aprobat prin Planul PAC 2023 – 2027 pentru România, prin Decizia Comisiei nr. C(2022)8783 din 07.12.2022;
d) art. 1 alin. (2), art. 3, art. 88, art. 95 alin. (2), art. 96, art. 98, art. 105 alin. (1), art. 129 alin. (1), alin. (2) lit. b) și e), alin. (4) lit. e) și alin. (9), lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Respectând prevederile:
a) art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
b) art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
c) art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
d) art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
e) art. 3 alin. (2), art. 31, art. 40-50 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Înțelegând necesitatea accesării Submăsurii 19.1 „Sprijin Pregătitor”’ sesiunea 2023 pentru elaborarea Strategiei de Dezvoltare Locală 2023-2027 și implicit depunerea și implementarea acesteia în noua perioadă de programare, conform PNS 2023 – 2027, sau sprijinului pregătitor pentru elaborarea noii strategii de dezoltare locală a teritoriului arondat Asociației GAL „Colinele Argeșului” și implicit depunerea și implementarea acesteia în noua perioadă de programare, conform PNS 2023 – 2027.
Faţă de cele prezentate mai sus, având în vedere dispoziţiile art. 139 alin. (1) și alin. (3) lit. f) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, învederez Consiliului Local al Comunei Şoldanu că poate adopta hotărârea privind aprobarea participării Comunei Șoldanu la Parteneriatul LEADER cu denumirea „Colinele Argeşului”, în forma propusă.
Secretarul general al Comunei Șoldanu,
Traian HULEA		
